ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ. ๒๕๔๕ โดยที่เป็นการสมควรให้มีระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาอาศัยอำนาจตามความในมาตรา ๒๖ วรรคสอง แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตุลาการศาลยุติธรรม ว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ก.ต. หมายความว่า คณะกรรมการตุลาการศาลยุติธรรมผู้สมัคร หมายความว่า ผู้สมัครสอบคัดเลือกผู้สมัครทดสอบความรู้ หรือผู้สมัครคัดเลือกพิเศษคณะกรรมการแพทย์ หมายความว่า คณะกรรมการแพทย์ซึ่ง ก.ต.กำหนดตามความในมาตรา ๒๖ (๑๑)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ข้อ ๔ ให้ผู้สมัครยื่นใบสมัครตามแบบที่ ก.ต.กำหนดท้ายระเบียบนี้ต่อเจ้าหน้าที่ผู้รับสมัครซึ่งได้กำหนดไว้ในประกาศสอบคัดเลือกประกาศทดสอบความรู้ หรือประกาศคัดเลือกพิเศษด้วยตนเองหรือด้วยวิธีการอื่นที่ ก.ต.กำหนด[๒]ผู้สมัครที่ประกอบวิชาชีพทางกฎหมายเป็นจ่าศาล รองจ่าศาลเจ้าพนักงานพิทักษ์ทรัพย์ เจ้าพนักงานบังคับคดี พนักงานคุมประพฤติของศาลยุติธรรมพนักงานอัยการ หรือนายทหารเหล่าพระธรรมนูญให้ใช้หนังสือรับรองการประกอบวิชาชีพตามแบบที่กำหนดท้ายระเบียบนี้ข้อ๔/๑[๓] ให้คณะกรรมการแพทย์จัดทำเกณฑ์ทางการแพทย์ที่จะใช้ในการตรวจร่างกายและจิตใจเพื่อให้ก.ต. ให้ความเห็นชอบเกณฑ์ทางการแพทย์ดังกล่าวอย่างน้อยต้องประกอบด้วยวิธีการที่จะใช้ในการทดสอบและลักษณะทางระบบจิตประสาทที่จะตรวจและประเมินความเหมาะสมข้อ ๕เมื่อเจ้าหน้าที่ผู้รับสมัครในข้อ ๔ ได้รับใบสมัครไว้แล้วให้ผู้สมัครไปรับการตรวจร่างกายและจิตใจจากคณะกรรมการแพทย์ตามวันเวลาและสถานที่ที่ระบุโดยเจ้าหน้าที่ผู้รับสมัครคณะกรรมการแพทย์จะตรวจร่างกายและจิตใจของผู้สมัครเพื่อให้ได้บุคคลที่เหมาะสมที่จะเป็นข้าราชการตุลาการดังนี้(๑) ตรวจร่างกายทั่วไป(๒) ตรวจทางห้องปฏิบัติการ ประกอบด้วย การตรวจปัสสาวะตรวจเลือด และเอ็กซเรย์ เพื่อตรวจโรคทั่วไป และโรคตามที่ระบุไว้ในระเบียบของ ก.ต.(๓) ตรวจสภาพจิตใจข้อ ๖ ให้ก.ต. แต่งตั้งคณะอนุกรรมการตรวจสอบคุณสมบัติของผู้สมัคร โดยให้มีอำนาจกำหนดวิธีการเพื่อตรวจสอบคุณสมบัติของผู้สมัครข้อ ๗[๔] ให้คณะอนุกรรมการตรวจสอบคุณสมบัติของผู้สมัครดำเนินการดังนี้(๑) ก่อนประกาศรายชื่อผู้มีสิทธิเข้าสอบข้อเขียน(ก)ส่งบัญชีรายชื่อผู้สมัครทั้งหมดไปยังสภาทนายความเพื่อตรวจสอบว่าเป็นหรือเคยเป็นทนายความหรือเคยถูกกล่าวหาว่าประพฤติผิดมรรยาททนายความตามกฎหมายว่าด้วยทนายความหรือไม่หรือส่งรายชื่อผู้สมัครที่ประกอบวิชาชีพอื่นไปยังหน่วยงานกำกับดูแลวิชาชีพที่ผู้สมัครเป็นหรือเคยเป็นสมาชิกเพื่อตรวจสอบว่าเป็นหรือเคยเป็นสมาชิกหรือเคยถูกกล่าวหาว่าประพฤติผิดจริยธรรมหรือมีข้อร้องเรียนในการประกอบวิชาชีพดังกล่าวหรือไม่(ข) เรียกผู้สมัครมาให้ข้อมูลเพิ่มเติมตามที่เห็นสมควรเพื่อประกอบการพิจารณา(๒)ภายหลังประกาศรายชื่อผู้ที่ผ่านการสอบข้อเขียนสำหรับการสอบคัดเลือกหรือการทดสอบความรู้และภายหลังประกาศรายชื่อผู้ที่ผ่านการประเมินความรู้ความสามารถและประสบการณ์สำหรับการคัดเลือกพิเศษ(ก) สอบถามคุณสมบัติของผู้ผ่านการสอบข้อเขียนไปยังผู้รับรองผู้บังคับบัญชาหรือบุคคลอื่นใดตามที่เห็นสมควรหรือส่งรายชื่อผู้ผ่านการสอบข้อเขียนไปยังหน่วยงานต้นสังกัดที่ผู้สมัครทำงานหรือรับราชการอยู่เพื่อตรวจสอบว่าเคยถูกกล่าวหาว่าประพฤติผิดวินัยหรือมีข้อร้องเรียนในการทำงานหรือรับราชการหรือไม่ตามที่เห็นสมควร(ข)ตรวจสอบประวัติบุคคลไปยังหน่วยงานภายนอกที่จะเป็นประโยชน์ต่อการพิจารณา เช่นสำนักข่าวกรองแห่งชาติ สำนักงานคณะกรรมการป้องกันและปราบปรามยาเสพติด สำนักงานคณะกรรมการป้องกันและปราบปรามการทุจริตแห่งชาติกรมบังคับคดี กรมคุมประพฤติ สำนักงานป้องกันและปราบปรามการฟอกเงินกรมสอบสวนคดีพิเศษหรือสำนักงานคณะกรรมการป้องกันและปราบปรามการทุจริตในภาครัฐ(ค)ตรวจสอบความประพฤติและลายพิมพ์นิ้วมือไปยังกองทะเบียนประวัติอาชญากร สำนักงานวิทยาการตำรวจสำนักงานตำรวจแห่งชาติ(ง) ประกาศบัญชีรายชื่อผู้ที่ผ่านการสอบข้อเขียนสำหรับการสอบคัดเลือกหรือการทดสอบความรู้และประกาศบัญชีรายชื่อผู้ที่ผ่านการประเมินความรู้ความสามารถและประสบการณ์สำหรับการคัดเลือกพิเศษตามวิธีการที่คณะอนุกรรมการตรวจสอบคุณสมบัติของผู้สมัครกำหนดเพื่อให้บุคคลทั่วไปให้ข้อคิดเห็นเกี่ยวกับคุณสมบัติหรือความเหมาะสมในการดำรงตำแหน่งข้าราชการตุลาการของผู้ที่ผ่านการสอบข้อเขียนหรือการประเมินดังกล่าวโดยให้มีหนังสือถึงเลขาธิการสำนักงานศาลยุติธรรมภายใน๑๕ วัน นับแต่วันที่ประกาศเป็นต้นไปเพื่อเสนอคณะอนุกรรมการตรวจสอบคุณสมบัติของผู้สมัครและคณะทำงานกลั่นกรองคุณสมบัติผู้ที่ผ่านการสอบข้อเขียนทั้งนี้ขอให้ผู้ที่ประสงค์จะให้ข้อคิดเห็นระบุชื่อ นามสกุลและที่อยู่จริงที่สามารถติดต่อได้(จ)ให้ผู้ที่ผ่านการสอบข้อเขียนที่คณะกรรมการแพทย์มีข้อสังเกตเกี่ยวกับสภาพจิตใจไปรับการตรวจสภาพจิตใจจากคณะกรรมการแพทย์อีกครั้งตามวันเวลาและสถานที่ที่สำนักคณะกรรมการตุลาการศาลยุติธรรมกำหนดให้ประธานอนุกรรมการตรวจสอบคุณสมบัติของผู้สมัครแต่งตั้งคณะทำงานกลั่นกรองคุณสมบัติผู้ที่ผ่านการสอบข้อเขียนหรือการประเมินทำหน้าที่ตรวจสอบคุณสมบัติเพิ่มเติมเพื่อกลั่นกรองคุณสมบัติของผู้ที่ผ่านการสอบข้อเขียนหรือการประเมินอีกครั้งก่อนบรรจุเป็นข้าราชการตุลาการข้อ ๘เมื่อได้รับข้อมูลเกี่ยวกับคุณสมบัติของผู้สมัคร และรายงานผลการตรวจร่างกายและจิตใจของคณะกรรมการแพทย์แล้วให้คณะอนุกรรมการตรวจสอบคุณสมบัติของผู้สมัครพิจารณาแล้วเสนอความเห็นไปยัง ก.ต.ข้อ ๘/๑[๕] ผู้สมัครที่ ก.ต. เคยประกาศรายชื่อเป็นผู้มีสิทธิเข้าสอบข้อเขียนอาจขอใช้ผลการตรวจร่างกายและจิตใจและการตรวจสอบประวัติและความประพฤติในการสอบครั้งก่อนซึ่งมีระยะเวลาไม่เกินหนึ่งปีนับแต่วันประกาศรายชื่อถึงวันยื่นใบสมัครครั้งใหม่โดยให้ผู้สมัครยื่นแบบคำขอใช้ผลการตรวจสอบคุณสมบัติครั้งก่อนเพื่อประกอบการพิจารณาของคณะอนุกรรมการตรวจสอบคุณสมบัติของผู้สมัครตามแบบท้ายระเบียบนี้ข้อ ๙ให้ประธานศาลฎีการักษาการตามระเบียบนี้ประกาศ ณ วันที่ ๑๐ มกราคม พ.ศ. ๒๕๔๕สันติ ทักราลประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑. หนังสือรับรองการประกอบวิชาชีพของผู้สมัครตามความในมาตรา๒๗ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (ตรวจสอบคุณสมบัติฯ(แบบ ๑))๒.[๖] ใบสมัครสอบเพื่อบรรจุเป็นข้าราชการตุลาการและแต่งตั้งให้ดำรงตำแหน่งผู้ช่วยผู้พิพากษาพุทธศักราช .............๓.[๗]คำขอใช้ผลการตรวจสอบคุณสมบัติครั้งก่อน(ดูข้อมูลจากภาพกฎหมาย)ระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๒) พ.ศ. ๒๕๔๖[๘]ระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๓) พ.ศ. ๒๕๔๖[๙]ระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๔) พ.ศ. ๒๕๕๓[๑๐]วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๙/ตอนที่ ๕ ก/หน้า ๒๑/๑๑ มกราคม ๒๕๔๕[๒] ข้อ ๔ วรรคหนึ่งแก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๔) พ.ศ. ๒๕๕๓[๓] ข้อ ๔/๑ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๔) พ.ศ. ๒๕๕๓[๔] ข้อ ๗แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๔) พ.ศ. ๒๕๕๓[๕] ข้อ ๘/๑ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๓) พ.ศ. ๒๕๔๖[๖] ใบสมัครสอบเพื่อบรรจุเป็นข้าราชการตุลาการและแต่งตั้งให้ดำรงตำแหน่งผู้ช่วยผู้พิพากษาพุทธศักราช ............. แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๔) พ.ศ. ๒๕๕๓[๗] คำขอใช้ผลการตรวจสอบคุณสมบัติครั้งก่อนเพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์และวิธีการตรวจสอบคุณสมบัติของผู้สมัครสอบคัดเลือกผู้สมัครทดสอบความรู้ หรือผู้สมัครเข้ารับการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๓) พ.ศ. ๒๕๔๖[๘] ราชกิจจานุเบกษาเล่ม ๑๒๐/ตอนที่ ๗๓ ก/หน้า ๑๒/๒๘ กรกฎาคม ๒๕๔๖[๙]ราชกิจจานุเบกษา เล่ม ๑๒๐/ตอนที่ ๙๖ ก/หน้า ๑๕/๓ ตุลาคม ๒๕๔๖[๑๐] ราชกิจจานุเบกษาเล่ม ๑๒๗/ตอนที่ ๑๐ ก/หน้า ๒๖/๑๒ กุมภาพันธ์ ๒๕๕๓